2023 m. spalio 11 d. Bendrojo Teismo nutartis byloje Monthisa Residencial / Komisija
(Byla T-484/14)1
(Ieškinys dėl panaikinimo – Valstybės pagalba – Pagalba, kurią Ispanijos valdžios institucijos suteikė tam tikroms ekonominių interesų grupėms ir jų investuotojams – Tam tikriems finansinės nuomos susitarimams dėl laivų įsigijimo taikoma apmokestinimo sistema (Ispanijos laivų mokestinės nuomos sistema) – Sprendimas, kuriuo pagalba pripažinta nesuderinama su vidaus rinka ir kuriuo nurodyta ją iš dalies susigrąžinti – Formos reikalavimų nesilaikymas – Dalinis akivaizdus nepriimtinumas – Atrankumas – Poveikis valstybių narių tarpusavio prekybai – Žala konkurencijai – Teisėti lūkesčiai – Teisinis saugumas – Iš dalies akivaizdžiai teisiškai nepagrįstas ieškinys)
Proceso kalba: ispanų
Šalys
Ieškovė: Monthisa Residencial, SA (Madridas, Ispanija), atstovaujama advokatų F. de Artíñano Rodríguez de Torres ir J. Martínez Muro
Atsakovė: Europos Komisija, atstovaujama J. Carpi Badía ir P. Němečková
Dalykas
SESV 263 straipsniu grindžiamu ieškiniu ieškovė prašo panaikinti 2013 m. liepos 17 d. Komisijos sprendimą 2014/200/ES dėl valstybės pagalbos SA 21233 C/11 (ex NN/11, ex CP 137/06) kurią suteikė Ispanija – Tam tikriems finansinės nuomos susitarimams taikoma apmokestinimo sistema, taip pat vadinama Ispanijos mokestinės nuomos sistema (OL L 114, 2014, p. 1).
Rezoliucinė dalis
Atmesti ieškinį kaip iš dalies akivaizdžiai nepriimtiną ir iš dalies akivaizdžiai nepagrįstą.
Priteisti iš Monthisa Residencial, SA bylinėjimosi išlaidas.
____________
1 OL C 261, 2014 8 11.